1842 में जब इस जगह का निर्माण हुआ था तब इसका नाम पार्क स्ट्रीट था, जो वर्ष 1862 में बदलकर नानचिंग हो गया। पूर्वी और पश्चिमी नानचिंग स्ट्रीट के एक तरफ़ ढेर सारी छोटी बड़ी दुकानें, होटल, रेस्तरां हैं तो दूसरी तरफ़ पार्क होटल समेत कई पांच सितारा होटल हैं। इसके साथ ही ज़ारा, गुची, कार्टीयर, प्राडा, टॉमी हिलफाईगर, रोलेक्स, फ़ेंडी, चैनल, सेफ़ोरा, टॉम फोर्ड जैसे उच्च स्तरीय ब्रांड के शोरूम हैं। रोज़ाना यहां पर करीब दस लाख लोग घूमने और खरीदारी करने आते हैं।